CELEX: 32014R0219
Language: sl
Date: 2014-03-07 00:00:00
Title: Uredba Komisije (EU) št. 219/2014 z dne 7. marca 2014 o spremembi Priloge I k Uredbi Evropskega parlamenta in Sveta (ES) št. 854/2004 v zvezi s posebnimi zahtevami za post mortem pregled domačih prašičev  Besedilo velja za EGP

8.3.2014   
            
            
               SL
            
            
               Uradni list Evropske unije
            
            
               L 69/99
            
         
      UREDBA KOMISIJE (EU) št. 219/2014
   z dne 7. marca 2014
   o spremembi Priloge I k Uredbi Evropskega parlamenta in Sveta (ES) št. 854/2004 v zvezi s posebnimi zahtevami za post mortem pregled domačih prašičev
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 17(1) in točke 7 člena 18 Uredbe,
   ob upoštevanju naslednjega:
   
               (1)
            
            
               Uredba (ES) št. 854/2004 določa posebne predpise za organizacijo uradnega nadzora proizvodov živalskega izvora. Med drugim določa, da morajo države članice zagotoviti, da se uradni nadzor svežega mesa izvaja v skladu s Prilogo I k Uredbi. Uredba (ES) št. 854/2004 tudi določa, da mora uradni veterinar opraviti naloge inšpekcije v klavnicah, obratih za predelavo divjadi in razsekovalnicah, ki dajejo sveže meso na trg, med drugim v skladu s posebnimi zahtevami iz oddelka IV Priloge I k Uredbi.
            
         
               (2)
            
            
               Del B poglavja IV oddelka IV Priloge I k Uredbi (ES) št. 854/2004 določa posebne zahteve za post mortem pregled domačih prašičev.
            
         
               (3)
            
            
               Evropska agencija za varnost hrane (v nadaljnjem besedilu: EFSA) je 3. oktobra 2011 sprejela znanstveno mnenje o nevarnostih za javno zdravje, ki jih je treba upoštevati pri pregledih (prašičjega) mesa (2), v katerem je ugotovila, da palpacija in zareze, ki se trenutno zahtevajo pri post mortem pregledih, pomenijo tveganje navzkrižne kontaminacije z nevarnimi bakterijami.
            
         
               (4)
            
            
               EFSA je ugotovila tudi, da bi bilo treba palpacijo ali zareze, ki se trenutno uporabljajo pri post mortem pregledih, opustiti pri prašičih za rutinski zakol, ker je tveganje navzkrižne kontaminacije z mikrobi večje od tveganja, povezanega s potencialno zmanjšanim odkrivanjem stanj z navedenimi tehnikami. Uporaba navedenih ročnih tehnik pri post mortem pregledu bi bilo treba omejiti na sumljive prašiče, pri katerih so bile med drugim pri vizualnem post mortem pregledu ugotovljene anomalije.
            
         
               (5)
            
            
               Po mnenju agencije EFSA je primerno spremeniti posebne zahteve za post mortem pregled domačih prašičev iz dela B poglavja IV oddelka IV Priloge I k Uredbi (ES) št. 854/2004.
            
         
               (6)
            
            
               Kadar epidemiološki ali drugi podatki z gospodarstva izvora živali, informacije o prehranski verigi ali rezultati ante mortem pregleda ali ugotovitve pomembnih anomalij pri vizualnem post mortem pregledu kažejo na morebitna tveganja za javno zdravje, zdravje živali ali dobrobit živali, bi moral imeti uradni veterinar možnost, da se odloči, katere palpacije in zareze se morajo opraviti pri post mortem pregledu, da se lahko nato odloči, ali je meso primerno za prehrano ljudi.
            
         
               (7)
            
            
               Zahteve iz te uredbe spreminjajo Uredbo (ES) št. 854/2004 in pomenijo prilagoditev obstoječih praks za nosilce živilske dejavnosti in pristojne organe. Zato je primerno dopustiti odlog začetka uporabe te uredbe.
            
         
               (8)
            
            
               Uredbo (ES) št. 854/2004 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   V poglavju IV oddelka IV Priloge I k Uredbi (ES) št. 854/2004 se del B nadomesti z naslednjim:
   
      „B.   POST MORTEM PREGLED
      
                  1.
               
               
                  Na trupih in drobovini prašičev je treba opraviti naslednje postopke post mortem pregleda:
                  
                              (a)
                           
                           
                              vizualni pregled glave in grla; vizualni pregled gobca, golta in jezika;
                           
                        
                              (b)
                           
                           
                              vizualni pregled pljuč, sapnika in požiralnika;
                           
                        
                              (c)
                           
                           
                              vizualni pregled osrčnika in srca;
                           
                        
                              (d)
                           
                           
                              vizualni pregled trebušne prepone;
                           
                        
                              (e)
                           
                           
                              vizualni pregled jeter ter hepatičnih in pankreatičnih limfnih vozlov (Lnn. portales);
                           
                        
                              (f)
                           
                           
                              vizualni pregled gastrointestinalnega trakta, mezenterija, gastričnih in mezenteričnih limfnih vozlov (Lnn. gastrici, mesenterici, craniales in caudales);
                           
                        
                              (g)
                           
                           
                              vizualni pregled vranice;
                           
                        
                              (h)
                           
                           
                              vizualni pregled ledvic;
                           
                        
                              (i)
                           
                           
                              vizualni pregled poprsnice in potrebušnice;
                           
                        
                              (j)
                           
                           
                              vizualni pregled spolnih organov (razen penisa, če je že zavržen);
                           
                        
                              (k)
                           
                           
                              vizualni pregled vimen in njihovih limfnih vozlov (Lnn. supramammarii);
                           
                        
                              (l)
                           
                           
                              vizualni pregled predela okoli popka in sklepov mladih živali.
                           
                        
            
                  2.
               
               
                  Uradni veterinar nadaljuje z dodatnimi postopki post mortem pregleda, ki vključujejo zareze in palpacijo na trupu in drobovini, če po njegovem mnenju kateri od naslednjih dejavnikov kaže na morebitno tveganje za javno zdravje, zdravje živali ali dobro počutje živali:
                  
                              (a)
                           
                           
                              pregledi in analize podatkov o prehranski verigi, ki so bili izvedeni v skladu z delom A poglavja II oddelka I;
                           
                        
                              (b)
                           
                           
                              ugotovitve ante-mortem pregleda, ki je bil opravljen v skladu z delom B poglavja II oddelka I in dela A tega poglavja;
                           
                        
                              (c)
                           
                           
                              rezultati preverjanja skladnosti s pravili o dobrobiti živali, ki je bilo izvedeno v skladu z delom C poglavja II oddelka I;
                           
                        
                              (d)
                           
                           
                              ugotovitve post mortem pregleda, ki je bil opravljen v skladu z delom D poglavja II oddelka I in točko 1 tega dela;
                           
                        
                              (e)
                           
                           
                              dodatni epidemiološki podatki ali drugi podatki z gospodarstva porekla živali.
                           
                        
            
                  3.
               
               
                  Glede na ugotovljena tveganja lahko dodatni post mortem postopki iz točke 2 vključujejo:
                  
                              (a)
                           
                           
                              zarezo v submaksilarne limfne vozle (Lnn. mandibulares) in njihov pregled;
                           
                        
                              (b)
                           
                           
                              palpacijo pljuč ter bronhialnih in mediastinalnih limfnih vozlov (Lnn. bifurcationes, eparteriales in mediastinales). Sapnik in glavne sapnične veje se morajo odpreti po dolžini, pljuča pa se zarežejo v zadnji tretjini prek glavnih sapničnih vej; te zareze pa niso nujne, če se pljuča ne bodo uporabila za prehrano ljudi;
                           
                        
                              (c)
                           
                           
                              zarezo v srce po dolžini, tako da se odprejo prekati in se prereže interventrikularni septum;
                           
                        
                              (d)
                           
                           
                              palpacijo jeter in limfnih vozlov;
                           
                        
                              (e)
                           
                           
                              palpacijo in po potrebi zarezo v gastrične in mezenterične limfne vozle;
                           
                        
                              (f)
                           
                           
                              palpacijo vranice;
                           
                        
                              (g)
                           
                           
                              zarezo v ledvice in renalne limfne vozle (Lnn. renales);
                           
                        
                              (h)
                           
                           
                              zarezo v supramamarne limfne vozle;
                           
                        
                              (i)
                           
                           
                              palpacijo predela okoli popka in sklepov mladih živali ter po potrebi zarezo v predel okoli popka in odprtje sklepov.“
                           
                        
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. junija 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 139, 30.4.2004, str. 206.
   
      (2)  Odbori agencije EFSA za biološke nevarnosti (BIOHAZ), za onesnaževalce v prehranski verigi (CONTAM) ter za zdravje in dobrobit živali (AHAW); znanstveno mnenje o nevarnostih za javno zdravje, ki jih je treba upoštevati pri pregledih (prašičjega) mesa, EFSA Journal 2011; 9(10):2351.